4.7.2022
FI
Euroopan unionin virallinen lehti
C 257/21
2) Jos ensimmäiseen kysymykseen vastataan myöntävästi, onko Euroopan unionin perusoikeuskirjan 47 artikla, luettuna yhdessä SEUT 267 artiklan, Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) määräaikaista työtä koskevan puitesopi­ muksen, joka sisältyy 28.6.1999 annettuun neuvoston direktiiviin 1999/70/EY, 2 ja 4 lausekkeen ja eurooppalaisten tuomareiden riippumattomuuden ja erottamattomuuden perusperiaatteen kanssa, esteenä 13.7.2017 annetun asetuksen nro 116 21 §:n kaltaiselle kansalliselle säännökselle, joka altistaa ennakkoratkaisua pyytävän rauhantuomarin, joka on vailla tosiasiallista oikeudellista, taloudellista ja sosiaaliturvaan liittyvää suojaa ja joka aikoo soveltaa EU-oikeutta, sellaisena kuin unionin tuomioistuin on tulkinnut sitä asiassa UX antamassaan tuomiossa, jättämällä soveltamatta kansallisia säännöksiä, joilla estetään pyydetyn suojan myöntäminen, sille, että pääasian oikeudenkäynnin asianosaisena olevan Italian valtion elimet, kuten Consiglio superiore della magistratura (ylin tuomarineuvosto) ja oikeusministeriö, päättävät tuomarin palvelussuhteen automaattisesti ilman kontradiktorista menettelyä ja ilman kurinpitomenettelyä, josta oli säädetty ennen decreto legislativon nro 116/2017 voimaantuloa?
3) Jos kahteen ensimmäiseen kysymykseen vastataan myöntävästi, onko kyse yleisestä ehdollisuusjärjestelmästä unionin talousarvion suojaamiseksi 16.12.2020 annetun Euroopan parlamentin ja neuvoston asetuksen (EU, Euratom) 2020/2092 (2) 2 artiklan a alakohdassa määritellyn oikeusvaltioperiaatteen loukkaamisesta, kun on kyse Italiassa vallitsevasta tilanteesta, jossa — kantajana oleva rauhantuomari ja 4 769 muuta 15.8.2017 jo palveluksessa ollutta magistrato onorario -tuomaria, mukaan lukien tämä ennakkoratkaisua pyytävä tuomari, jäävät ilman vastaaville ammattituomareille taattujen työehtojen mukaista lakisääteistä, taloudellista ja sosiaaliturvaan liittyvää suojaa, eivätkä he näin ollen voi hoitaa tuomarintehtäväänsä riippumattomuuden ja erottamattomuuden periaatteiden suojaamina — Italian hallitus ja ”työnantaja”, eli oikeusministeriö, Italian parlamentti, ylin tuomarineuvosto, Suprema Corte di Cassazione (ylin tuomioistuin, Italia) ja ylin hallintotuomioistuin kieltäytyvät järjestelmällisesti tunnustamasta EU-oikeuden ensisijaisuutta ja soveltamasta unionin tuomioistuimen oikeuskäytäntöä, joka koskee oikeudellista asemaa ja oikeuksia, jotka EU:n lainsäädännössä on taattu kantajana olevalle rauhantuomarille ja 4 769 magistrato onorario -tuomarille ja jotka ovat samat kuin ammattituomareilla — 4 769 magistrato onorario -tuomarin – mukaan lukien tämä ennakkoratkaisua pyytävä tuomari ja lukuun ottamatta kantajaa – jotka olivat jo palveluksessa 15.8.2017, on luovuttava kaikista EU-oikeudessa taatuista oikeuksistaan, jos he haluavat osallistua arviointimenettelyyn, jonka läpäistyään he voivat jatkaa palveluksessa 70 vuoden ikään saakka, vaikka ylin tuomarineuvosto ja oikeusministeri olivat 31.12.2021 saakka voimassa olleen lainsäädännön nojalla vahvistaneet kaikkien magistrato onorario -tuomareiden palvelussuhteet 31.5.2024 saakka tai ainakin siihen saakka, kun heidän palvelussuhteensa päättyy automaattisesti heidän tullessaan tiettyyn ikään, ja vaikka sen jälkeen, kun palvelussuhde oli ”vakiinnutettu”, ehdot, jotka heikensivät ”vakiinnutettujen” magistrato onorario -tuomareiden riippumattomuutta ja erottamattomuutta, olivat edelleen voimassa — unionin talousarviosta myönnettäviin rahoitustukiin, jotka on tarkoitettu siviili- ja rikosoikeuden uudistamiseen Italiassa oikeudenmukaisen oikeudenkäynnin nopeuttamiseksi, kuten kansallisessa elvytys- ja sopeutussuunnitel­ massa (Piano Nazionale di Ripresa e Resilienza; PNRR) on määritetty, ei sisälly mitään toimenpiteitä, joilla tuettaisiin magistrato onorario -tuomareita, ja ne on pääasiassa suunnattu 16 500 sellaisen määräaikaisen virkailijan (addetti all’ufficio del processo) ottamiseen palvelukseen, jotka otetaan palvelukseen samoin taloudellisin ehdoin kuin palvelussuhteensa osalta vakinaistetut magistrato onorario -tuomarit, mutta joihin sovelletaan koko palvelussuhteen ajan kurinpitomenettelyn osalta erottamattomuutta koskevia ehtoja, joita ei tunnusteta magistrato onorario -tuomareille edes vakinaistamisen jälkeen?
4) Jos kolmeen ensimmäiseen kysymykseen vastataan myöntävästi, onko Euroopan unionin toiminnasta tehdyn sopimuksen 278 artiklaa ja unionin tuomioistuimen työjärjestyksen 160 artiklaa pidettävä SEU 2, 6 ja 19 artiklan vastaisina lainvastaisina, koska ne eivät tarjoa unionin tuomioistuimelle mahdollisuutta määrätä ennakkoratkaisume­ nettelyn yhteydessä välitoimista, jotka ovat tarpeen sellaisten kansallisten säädösten täytäntöönpanon lykkäämiseksi, jotka vaikuttavat kielteisesti oikeusvaltioperiaatteeseen ja Euroopan unionin taloudellisiin etuihin asetuksessa 2020/2092 säädettyjen periaatteiden ja edellytysten mukaisesti?
(1) (2)
EAY:n, UNICE:n ja CEEP:n tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY (EYVL 1999, L 175, s. 43).
EUVL 2020, L 433 I, s. 1.